Na osnovu člana 41 i 42 Zakona o zaštiti i spašavanju („Službeni list Crne Gore“, br. 013/07, 005/008, 086/09, 032/11, 054/16 i 146/21), člana 27 stav 1 tačka 20 i člana 38 stav 1 tačka 2 Zakona o lokalnoj samoupravi („Službeni list Crne Gore“, br. 003/18, 034/19, 038/20, 050/22 i 084/22), članova 15 stav 1 tačka 20 i 34 stav 1 tačka 2 Statuta Opštine Zeta („Službeni list Crne Gore – opštinski propisi“, br. 012/23), Skupština Opštine Zeta, na sjednici održanoj 20.06.2024.godine, donijela je –

**ODLUKU O OBRAZOVANJU KOMISIJE ZA PROCJENU ŠTETE OD ELEMENTARNIH NEPOGODA**

**Član 1**

Komisiju za procjenu štete od elementarnih nepogoda (u daljem tekstu: Komisija) obrazuje Predsjednik Opštine Zeta (u daljem tekstu: predsjednik).

**Član 2**

Komisija ima predsjednika, četiri člana i sekretara, koje određuje predsjednik iz organa i službi Opštine Zeta.

**Član 3**

Zadatak Komisije je da utvrđuje visinu štete nastale od posljedica elementarne nepogode, tehničko – tehnološke i druge nesreće na teritoriji Opštine Zeta, i u roku od 30 dana od dana njihovog prestanka, dostavlja izvještaj predsjedniku i Vladi Crne Gore o procijenjenim štetama i nastalim posljedicama.

**Član 4**

Komisija ima pravo na naknadu.

Iznos naknade iz stava 1 ovog člana utvrdiće predsjednik posebnim rješenjem.

**Član 5**

Ova odluka stupa na snagu danom objavljivanja u „Službenom listu Crne Gore – opštinski propisi“.

Broj: D 32-016/24-108

Zeta, 20.06.2024. godine

SKUPŠTINA OPŠTINE ZETA

Predsjednik Skupštine

Nebojša Domazetović